প্রয়াত চিত্রপরিচালক অরুণ রায়, শোকস্তব্ধ টলিউড

কলকাতা: বছরের শুরুতেই টলিপাড়ায় (Tollywood) দুঃখের খবর। না ফেরার দেশে পাড়ি দিলেন ‘বাঘা যতীন’  (Bagha Jatin ) বিশিষ্ট চিত্র পরিচালক (Distinguished cinematographer) অরুণ রায় (Arun Roy) । তাঁর মৃত্যুর খবর আসতেই শোকে আচ্ছন্ন টলিপাড়া। বৃহস্পতিবার সকালে আরজি কর (RG Kar) হাসপাতালে জীবনাবসান তাঁর।

গত এক বছরেরও বেশি সময় ধরে ক্যানসারে ভুগছেন তিনি। সম্প্রতি ফুসফুসে সংক্রমণের কারণেই আর জি কর হাসপাতালে ভর্তি হয়েছিলেন তিনি।  সেইসময়ে আইসিইউতে বাইপ্যাপ ব্যবস্থার সাহায্যে রাখা হয়েছিল পরিচালককে। কিন্তু পরিস্থিতি আরও অবনতির দিকে যেতে শুরু করে। ভেন্টিলেশনে লাইফ সাপোর্ট সিস্টেমে রাখা হয়েছিল তাঁকে। অতি সঙ্কটজনক অবস্থায় ছিলেন তিনি।

আরও পড়ুন: “সময় ফুরিয়ে আসছে, ওকে বাঁচান…”, কাতর আবেদন নিমিশার মায়ের

চিত্র পরিচালককে দেখতে আরজি কর হাসপাতালে আসেন  ‘বাঘা যতীন’ খ্যাত দেব। দেবকে নিয়ে ‘বাঘা যতীন’ ছবিটি তৈরি করেছিলেন অরুণাভ রায়চৌধুরী ওরফে অরুণ। আসলে প্রথম ছবি ‘হীরালাল’- পরিচালককে জনপ্রিয়তা এনে দেয়।

যে সিনেমার মুখ্য ভূমিকায় অভিনয় করেন ডাক্তার তথা অভিনেতা কিঞ্জল নন্দ। তার সঙ্গে আবার ‘বিনয় বাদল দীনেশ’ ছবিটিও করেন অরুণ। কিঞ্জল আরজি কর হাসপাতালের একজন চিকিৎসক। সেখানেই ক্যানসার আক্রান্ত পরিচালক চিকিৎসাধীন ছিলেন তিনি।

প্রসঙ্গত, দেব অভিনীত ‘বাঘাযতীন’ ছবির শুটিং চলাকালীনই ক্যানসারে আক্রান্ত হন পরিচালক। কিন্তু শারীরিক প্রতিবন্ধকতাকে উপেক্ষা করে কাজ চালিয়ে গিয়েছেন তিনি। প্রথম স্টেজেই খাদ্যনালীতে ক্যানসার ধরা পড়েছিল। অসুস্থতা নিয়েই ছবির শুটিং শেষ করেছিলেন পরিচালক। শুধুই ‘বাঘাযতীন’ নয়,  ‘অরণ্যের দিনরাত্রি’ ছবির কাজও শেষ করেন শারীরিক অসুস্থতা নিয়েই।

তাঁর তৈরি ছবি ‘এগারো’ এবং বিতর্কিত ছবি ‘চোলাই’ দর্শকদের যথেষ্ট নজর কেড়েছিল। ‘এগারো’- ছবির পরিচালনা দিয়ে বাংলা ছবির দুনিয়ায় পদার্পণ করেন অরুণ রায়।

দেখুন অন্য খবর-